సినిమా కోసం... గుర్రపు స్వారీ నేర్చుకున్న ముద్దుగుమ్మ!
17-11-2020 Tue 16:55
నాటి చోళుల పాలన నేపథ్యంలో సాగే సినిమా
రాణి కుందవై పాత్రలో నటిస్తున్న త్రిష
సినిమాలో త్రిష గుర్రపు స్వారీ చేసే సన్నివేశాలు
మన తారలు ఒక్కోసారి కొన్ని పాత్రల కోసం ఎంతో శ్రమిస్తూవుంటారు. ఆ పాత్ర పోషణలో తమదైన ప్రత్యేకతను చూపించుకోవడం కోసం ఒక్కోసారి కాస్త రిస్క్ కూడా తీసుకుంటూ వుంటారు. ఈ విషయంలో అప్పుడప్పుడు హీరోయిన్లు కూడా ముందుంటుంటారు. ప్రస్తుతం ప్రముఖ కథానాయిక త్రిష కూడా ఓ పాత్ర పోషణ కోసం అలాంటి కష్టాన్నే పడుతోంది.
ప్రముఖ దర్శకుడు మణిరత్నం దర్శకత్వంలో 'పొన్నియన్ సెల్వన్' అనే చారిత్రాత్మక కథా చిత్రం రూపొందుతోంది. చోళుల పాలన నేపథ్యంలో కల్కి కృష్ణమూర్తి రాసిన నవల ఆధారంగా రూపొందుతున్న ఈ చిత్రంలో త్రిష 'రాణి కుందవై' పాత్రను పోషిస్తోంది. ఈ పాత్ర గుర్రం మీద స్వారీ చేసే సన్నివేశాలు కూడా చిత్రంలో ఉంటాయి. దాంతో త్రిష గుర్రపు స్వారీ నేర్చుకోవాలని నిర్ణయించుకుంది.
ఈ క్రమంలో చెన్నైలోని హార్స్ రైడింగ్ స్కూలులో జాయిన్ అయింది. తొలి ఐదు రోజుల్లో ముందుగా 'ఇంట్రో టు హార్స్ బ్యాక్ రైడింగ్' కోర్సును పూర్తిచేసింది. తర్వాత ఈ నెల 3 నుంచి ఫౌండేషన్ కోర్సు మొదలుపెట్టి, పది రోజుల్లో దానిని సక్సెస్ ఫుల్ గా పూర్తిచేసింది. ఇందుకు సంబంధించిన సర్టిఫికెట్ కూడా తనకు అందిందని త్రిష ఆనందంగా చెబుతోంది. ఇప్పుడు అమ్మడు గుర్రం మీద మంచి స్పీడుతో దౌడు తీయగలదన్నమాట!
sinima kosam... gurrapu swari nerchukunna muddugumma!
17-11-2020 Tue 16:55
naati cholula paalana nepathyamlo saage sinima
raani kundavai paatralo natistunna trisha
cinemalo trisha gurrapu swari chese sannivesaalu
mana taaralu okkosari konni paatrala kosam entho shramistuuvuntaaru. aa paatra poshanalo tamadaina pratyekatanu chupinchukovadam kosam okkosari kaasta risk kuudaa teesukuntu vuntaaru. ee vishayamlo appudappudu heroinlu kuudaa munduntuntaaru. prastutam pramukha kathaanaayika trisha kuudaa oo paatra poshana kosam alanti kashtanne padutondi.
pramukha darsakudu maniratnam darsakatvamlo 'ponnian selvan' ane chaaritraatmaka kathaa chitram roopondutondi. cholula paalana nepathyamlo kalki krishnamoorthy raasina navala aadhaaramgaa roopondutunna ee chitramlo trisha 'raani kundavai' paatranu pooshistoondi. ee paatra gurram meeda swari chese sannivesaalu kuudaa chitramlo untaayi. daamto trisha gurrapu swari nerchukovalani nirnayinchukundi.
ee kramamlo chennailooni hars raiding schoolulo jayin ayindi. toli aidu rojullo mundugaa 'intro tu hars byak raiding' korsunu poortichesindi. tarvaata ee nela 3 nunchi foundation korsu modalupetti, padi rojullo daanini suxes ful gaa poortichesindi. induku sambandhinchina certificate kuudaa tanaku andindani trisha aanandamgaa chebutondi. ippudu ammadu gurram meeda manchi speedutho daudu teeyagaladannamaata!